Modest Home & Garden: február 2018
Még az orromat sem nagyon dugtam ki ebben a hidegben...levest főztem, teákat ízesítettem, húsvétit hímeztem és mesét néztünk a gyerekekkel, közben befaltuk a tegnapi kalács maradékát. :)
Csak az ajtóból és az ablakokon keresztül fotóztam párat a februári kertről.
Az utolsó téli nap ropogós hóval, dermesztő faggyal és szikrázó csillogással búcsúzott.
Címkék: Előkert, Hó, Kertünk
Csodás fahéjas fátyolos kalács sült ma a családnak, ha már teljes létszámban etettem itthon a bandát. Ahogy körbeültük a meleg, illatozó kaláccsal teli tányért az uzsonnánál, csak az élvezetes sóhajokat, lassú hümmögéseket, elégedett nyammogásokat lehetett hallani. :)
A szokatlan csend vége egy nagy egyetértésben felhangzó megállapítás volt: Mami, ez valami isteni...:)
És valóban: kívül édesen ropogós kéreg, belül gőzölögve foszlik, azonnal, melegen eteti magát, ahogy erre a fahéjjal karamellizált ízre ráolvad a frissen kent, hideg vaj.
Köszönet a receptért Margónak (Rupáner konyha)
És az inspiráló ötletért Julcsinak ( Kincseskamrából szeretettel)
Címkék: Sütés, Teaidő
Mind ismerjük gyermekkorunk óta, a legtöbben szeretjük, és persze mindenkinek mást jelent a bevált recept.
Én kicsi golyókat szeretek formálni belőle, és vörösáfonyával bolondítom. Mivel ilyen lekvárt nem szoktam eltenni, készen veszem, de pl. házi meggylekvárral is finom.
Hétvégére készülve csak úgy kavarognak a színek és az illatok a konyhában.
Címkék: Konyha, Zöldség
Újabb kép készült. :)
A múltkori nyuszis hímzés is ilyen keretbe került, összetartoznak majd a húsvéti dekorációban, így ebbe a kisebb keretbe ezt a kis egyszerű, finom feliratot választottam.
Címkék: Húsvét, Keresztszemes
Ezzel a kedves kis pipacsos készlettel is a kislányom cukrászdáját bővítettük. :)
Címkék: Cukrászda, Porcelán, Teaidő
A ma délutáni nyalánkságunk: diós-mogyorós-nutellás-csokis palacsintatorta.
A rétegek közt bodzavirágos almalekvárral bolondítva , kívül cukorszívekkel díszítve.
Tehát tömény, édes, túldíszített, csicsás, virágos, és a fogropogtató szívecskék miatt még kicsit gagyi is.
Tehát minden, ami Valentin nap.
Címkék: Konyha, Sütés, Ünnep
A mai immunerősítő, hóvirágkereső kirándulásunkra az új nyuszijaink is elkísértek bennünket. :)
A tapsikat már húsvétra hímeztem, a nappali asztalkáját fogják díszíteni, és lesz egy hozzájuk tartozó másik kép is, ami hamarosan elkészül.
Akik régóta követik az oldalt, ismerik ezt a fura szokásomat, hogy hóvirágos túrákra szinte mindig kellékekkel megyek, valahogy a szívem csücske ez a fotózási lehetőség, nem tudok ellenállni a hóvirágok bája adta hangulatnak és a háttérként szolgáló erdő-színeknek. :)
Az új kép is színei miatt kívánkozott ki a természetbe. :)
A "Hóvirág" címke alatt megnézhetitek a régebbi ügyködéseimet a virágok között.
Címkék: Húsvét, Keresztszemes, Nyuszi
Már itt is vagyok a két nyertes nevével, nekik is és minden egyes hozzászólónak köszönöm a figyelmet, a játékban való részvételt, minden egyes jó szót!
Jóleső érzés volt olvasni a gondolataitokat, igyekszem úgy folytatni az oldal vezetését, hogy továbbra is örömötöket leljétek benne.
A hímzett szívek tulajdonosa Édelmajer Sára.
Kertlátogatásra pedig szeretettel várom Erdős Évát az általa választott időpontban.
Szeretettel várok vissza a jövőben is minden kedves olvasót, már megyünk is tovább. :) Gyertek, töltsünk együtt továbbra is néhány szabadidős percet. :)
Íme a kész szívecskék, nagyon jó volt készíteni őket.
Mindnek meglett a helye, és annyira jóban vagyok most ezekkel a színekkel, mintákkal, hogy már el is kezdtem ebben a stílusban hímzeni pár húsvéti tojást. Kiegészítésképpen kerül majd a húsvéti dekorációba is a szívekből.
Címkék: Hímzés, Kézimunka, Szív, Varrás